Mioibadi lairadana Eeshwar-faoba mapung fade hainaribani.  Maipakpa/matikchaba mi ama oirakpa haibasimasu magi-magi hotnajamangi makha polli, laibakta/daoda hekta tainaroidabani.  Madi madao yai/yade, parikshyada makok oikhre/oihoudre, achou asang oikhre/oihoudre haibanachingba punsigi tangkak kayagi pandam khudingmak punsigi tangkak khuding-gi hotnajamanna leplibani.
 Amaromda, matikchaba mi ama oiraknaba hotnabada eesamak-tagi houraga, imung-manung, eema-eepa, eechil-eenao, yumlonnaba/yumthangnaba, leiroi-leikai, marup-mapang, school, oja-lai-guru, samaj amasung palliba sarkarnachingba kayamaromgi makha pollibani.  Adubu, darkar oiba khudingmak leirabasu/farabasu eesanabu oiraroi khallabadi wa makha tarubagi kannaba leiroi.  Eesanabu oige khallabadi maipakpa/matikchaba mi oirakpa haibase faklangda leitumna thabaga chap mannei.
 Matikchaba/maipakpa mi ama oiraklibase eigi hotnajamannani hairagasu, maipakpagi ‘Mingthol’ ama fanglibasidi samaj-na pibani.  Sanaj-dagi hek tonganna takhiba numittagi ‘Eigi’ magunsu nongma-nongmagi leikha tarakkani.  Loinana ‘Ei’ hairiba khonthokse achaoram kabagi meiyaina khudum chankhigani.  Ei matikchare haiduna, nongmata eingondagi cheng-chara ama pubinaba kanasu lakloi.
 Eethak-thongbasingi afaba paotak munna taba, eekha-thongbasingbuna afaba paotak pibiba, pumnamakpu ikai-khumnaba haibasina matikchaba mi ama oirakpagi ahanba amasung aroiba lamchatni.  Yaribamakhei, eekok nonna chatkadabani.  Punsigi mikup khudingda pangthokliba sintha khudingmak eigi akoibada leiriba lengli-palliba khudingmakna takpi-tambiba ngaktani.
 Eigi akoibada leiriba khudingmakse eigidi Oja-Lai-Guru ngaktani haibada lalloi, pumnamakpu ikai khumnagadabani.  Sintha khudingmak Oja-Lai-Guru bu ikai-khumnabadagi hougadabani.  Karigumbada, Oja-Lai-Guru gi thoujal yaodana sintha amata maipakpasu ngamloi.  Oja-Lai-Guru bu miraiba haibase punsibu leikha tana mangtharakpagi ahanba tankakni.
 Hingnabagi lanfamsida Oja-Lai-Gura singna takpi-tambikhiba wakhal-lousing kayana khulai oiduna lanthengnariba lanmisingi manungda eisu amani.  Matam kuinadagi Oja-Lai-Guru singbu amata oina pullap kouduna thougal toujage khallakpani.  Adubu, eigi aningba thabak oina pangthokpa ngamdana matam sangna paokhum fangdra wahangum malangda taoduna leirak-khi.
 - Itao, ei 29. 04. 2017 da Manipur da thunglagani.  Lakliba 01. 05. 2017 asi ‘May Day’ ni, mayam punna chhuti leiba numitni.  Mamang chahidasu fondok-khibaduni, handaksu ningsingjari, Marup-singa punna Oja-singbu amuktang khurumsi haibabu marup kari khalli?
 - Itao hanna Manipur yourakho, konna khannasi.
 Manipur hek youbaga, Airport tagi Marup-singda call touduna sandawairam thabak hannarakpa matamda Park ta amuktang mayam punsi haiduna pao pi.  Adubu, kanamata lakhide, lak-khidabagi maramsu kanamata hairak-khide.  Eisu toufam khangdana park-tagi yumlomda hallak-khi.  Numittumadi kanamatagi call-su amata lakhidre.
 - Itao, kaida liege nangbo?
 - Yumda leiri nupa.
 - Itao, ngairamlage, marup ateiduso matam sanglagadi ngahak laknaba haikhodana.
 - Karino itaona touse hairisobo?
 - Chahi 20 fajillakle eikhoina Ningthoukhong High School thadorakpa.  Oja-sing kharasu leikhidre, kharana masa sonjinduna leiri, matam leiringeisida eikhoibu takpi-tambirakliba Oja-singse eidi chak chara amatang pijage khallakpa kuire.  Itomtana toubasu yai.  Adubu, eikhoi marup-sing punna toubana henna fajagadra haijabani.
 - Itao, yamna faba wafamni.  Adubu, thabakse chen-chongbinaba kanasu thorak-loi.  Eikhoi 3/4 da hekta tahougani.
 - Itaona chen-chongbinaba mi leiroi hairi.  Adu oiragadi, lakliba 1st May, 2017 se eigi eechanupa atombagi ‘chak-umba/chaumba-su’ thokle.  Numitsida Oja-sing kouraga hekta samjillasiro?  Sil-langbagi, chaba-thakpagi thoina wararoi.  Oja-singi khudonpot tusu ei asum toujarage.
 - Itaogi angang chaumbasida Oja-sing yaohanba haibase yai.  Adubu, fajaba kharadi watkani.  Oja-sing khakta tonganna koubana faroidro?
 - Adudi ngamdabagi wani.
 - Ngamlagadi, eikhoi 1998 batch ki marup-sing loina punsillaga Oja-singbu khurumjabana khwaidagi fabani.  Adubu, itao-khoina sinbi-langbinaba kanasu leite haibaduda, eigi angang chumbasiga punsinsira khallubani.  Mamang chahidasu haijabani panthokpa ngamkhidre.  Fare, nakhoina yaba/yadaba, yaoba/yaodaba eidi handak Oja-sing loiana kouraga chakkouragani.  Nakhoi warouba yadeko!
 - Nakhoi-anisu numittuda lakpiyu.  Atoppa marup kharagasu kouge.
 - Ngaikho itao, itaogi aningba apambado eikhoisu khangle.  Oja-singbu khurumba haibasi eikhoi mayamgisu laibak fabani.
 - Itao-gi angang chaumbaga Ojasing khurumbagadi punsillaroisi, tonganna numit ama yenglaga tousi.
 - Ngaikho!  tousi/touroi haibado itao-sing khannaraga pao piraklage.
 - Itao-singi pao ngaijage.  Adubu ei lakliba tang 20. 05. 2017 da amuk Delhi da hangani.  Eigidi chhuti thorakpani, thabak achinba leite.  Nakhoidi thabak kanaribani/thabak chillamgani.  Eina handringei maraksida supnatangi nongmaijing anikhaktani (7th & 14th May, 2017) fangliba.  Ngasina 30. 04. 2017 ni, tougadouriba thabak/thourang mayamsiga matam leitrabaniko.
 Asumna, eikhoi marupsing mangarak thokna khannaba yaba kaya tara thokna khannaraba matungda, numidangi pung 9 muk tare Oja Head master mayumda chatlusi haiduna yanare.  Oja-ga eikhoi mayamga wa khudingmak hodoknare.  Oja-na eikhoigi waheisingdo pelladuna, eikhoigi wakhallonbu ikai khumnakhi.
 Manipur gi wangmada leikhraba marup-mapang kayadasu, Oja-sing khurumbagini hairubada chingnaba leitana makhoi-makhoigi ngamjaba kaya Oja-singi khuyada katlakhi.  14th May, 2017 ni.  Nong ngafatringei marup Khudingmak mana-mana lounakhiba mathoudang mapung fahannabagidamak school tamna chellaknakhi.  Hainaba-kounaba naide, masa-masagi mathou masak khangnakhi.  Marup khudingmak khung-du mangai, ojasing youraktringeida ururu leiduna thabak khudingmak loisinnaba hotnari.
 Oja-singsu chahi 20 lom thadoknaruraba machasingbu/chhatrasingbu uningbagi khourangbana yourakkani khanba matamdagi ngangkhatna thunglakhi.  Haying khoyambi omsinbadu mangai, arak-arakpa Oja-singbu eikhoi marup-sing mayam pullap amata oina makhong paiduna khurammi.  Khallammi, matam kuina unadribase Oja-ga chhatragani.  Natte!  Oja-singi maraktasu makhoi masen matam kuina unakhidaba yaori.  Oja-singna makhoi masen awa-nungai paomennaringei, eikhoisu thouram pareng kaidanaba sem-sari.
 Eikhoigi irakta yaodraba, eeswargi khuya tankhraba Oja-sing amasung Marup-singbu ikai-khumnaba oina punna lepminnaduna kikup kharagi condolence pibana thouramgi ahanba saruk oikhi.  Makha chathaba oina Oja mayamgi manungdagi ahal oiraba Oja-Dijamani, Ibobi & Oja-Bubon na thouramga mari leinana mamal yamlaba wahei/paotak kaya takpikhi.
 Ningthoukhong High School gi hourakngeigi warida yumfam oiraga, lamchat-sajat, thougallon-bebar kairaklaba, nisagi eepakta eeraknariba kayabu afaba lambida puraknaba akanba yathang pirak-khi.  Hiram khudingmakta Guru-bu hanna ikai khumnaraga sintha khudingmak hougadabani takpikhi.  Loinana, Oja-singbu amata oina punna kouduna khurumlibasisu 1998 batch-na ahanbani, nakhoi khudingmak yaifaba oiyu hainasu thoujanbikhi.
 Afaba sintha pangthoktuna imung-manungdagi houraga samaj-sigi hiram kayada luchingba oiraknaba thouna-lingjehappikhi.  Mikup asina khwaidagi nungaibani-nungsibani haibagi matagum lotna kaplamba oja-sing mamittagi mapi chenthaduna wa-wa khonjen thokna kappa hourak-khi.  Oja-singi matou ururaga, warakpa ngamdra pirangna eikhoi marup-singi mitludasu eehourak-khi.
 Khambinaba leitana chentharakliba mitlu pirangi eetinfam khangdana hikna-hikna kapnaringei, Oja-singna hanglakpa wahangi paokhum oina marupsingi maraktagi………….  “Oja, ngasi mafansida pullariba marup khudingmak chaoba/pikpa haiduna nakanda thamkhraga magi-magi sinfamda loina mahei chanaraba ngaktani.  Eikhoigi matamda punna maheiroi 60 romni tamminnakhiba.
 Adubu, Oja-sing khuramsi haibada masana khangna laklibase supnatangi 20 lomtani.  Ngasi Oja-singi mangda famliba eigi marup-singsidagi henna matik-chaba atoppa marup kanasu leite haijaning-i.  Eikhoi marup khudingmak khudakta Guru-gi thoujan fangbagum, pukningda mapan naidana harao-nungaibagi eethak hourak-khi.  Pokpagi mahei yalle khanjakhi.
 Nungaibagi eethakna eepom nairak-khi.  Eikhoi amamamta oina stage-da kaduna Oja-singda amamamta oina khudonpot tamjakhi.  Haoba-haodaba numittuda langjakhiba chaklen Oja-singa punna chaminnaraga eikhoigi thouram pareng loisinkhi.
 This article was posted on June 22, 2017.
 * Comments posted by users in this discussion thread and other parts of this site are opinions of the individuals posting them (whose user ID is displayed alongside) and not the views of e-pao. net.  We strongly recommend that users exercise responsibility, sensitivity and caution over language while writing your opinions which will be seen and read by other users.  Please read a complete Guideline on using comments on this website. 